Úrad vlády SR						  Na rokovanie vlády SR
Sekcia hospodárskej politiky					  dňa 26.6.2002
									  k číslu:  4753/2002,
							                                     4754/2002,
                                                                                                               4758/2002
									  k bodu: 38,39,40

S t a n o v i s k o 

k Návrhom na vydanie rozhodnutia o  transformácii štátnej príspevkovej organizácie:
-  Nemocnica s poliklinikou Bardejov, Sv. Jakuba 21, Bardejov,
-  Poliklinika Veľké Kapušany, ul. Zoltána Fábryho 20, Veľké Kapušany,
-  Gynekologicko-pôrodnicka nemocnica, Partizánska 27, Bratislava  

na neziskové organizácie poskytujúce všeobecne prospešné služby

I.
Štátne príspevkové organizácie boli zaradené do zoznamu rozpočtových a príspevkových organizácií na ich premenu na neziskové organizácie poskytujúce všeobecne prospešné služby.

Podľa transformačných návrhov jednotlivých záujemcov budú neziskové organizácie založené na poskytovaní zdravotníckej starostlivosti s  dôrazom                 na dobudovanie sociálneho zariadenia a  otvorenie geriatrickej ambulancie v Nemocnici Bardejov, n.o., poskytovaní zdravotnej starostlivosti formou hospicu v Poliklinike Veľké Kapušany, n.o. a  poskytovaní  vysokokvalifikovanej verejnoprospešnej starostlivosti v  odbore gynekológie a  pôrodníctva v Gynekologicko-pôrodníckej nemocnice, n.o. so sídlom na Partizánskej ul. č.27 v Bratislave.

II.
Predložené materiály neobsahujú všetky náležitosti, ktoré podľa §5 ods.1 zákona č.13/2002 (transformačný zákon) majú byť súčasťou návrhu na vydanie rozhodnutia.
Porada ekonomických ministrov vlády SR predložené materiály neprerokovala.

III.
Odporúčame, aby vláda o predložených návrhoch rozhodla na základe výsledku rozpravy.

Bratislava  25. 6. 2002